钦定古今图书集成/明伦汇编/氏族典/第474卷 > 《廖用贤尚友录》 > 戴圭
## 钦定古今图书集成/明伦汇编/氏族典/第474卷 > 《廖用贤尚友录》 > 戴圭

按《万姓统谱》：圭字秉诚，鄞人。潜心《易》学，践履笃实。居
尝语人曰：“学要谨独诚意以修身，不怨天，不尢人，久
之则与天一。”尝揭诸屋楹曰：“人中令下浑无我，地上
元来都是天。”张尚书邦奇见而亟称之。圭性谨厚，言
动雍默，衣冠俨然。至时时与亲友高会谈道理，论当
世事，竟日不休，未尝出一时俗语。至易箦之日，语子
干曰：“《大学》《语》《孟》首章皆是天命之性，圣贤之言，一辙
也。”所著有《易经大旨》《四书要略》及《要说》等说，藏于家，
人称为野桥先生。

===戴惠===按《万姓统谱》：惠字君泽，邢台人。疏隽明爽，与物无忤。
任平阳训导，值当道，遇他师儒不以礼，惠曰：“可以行
矣。”遂归。郡守张润身以官骡轻估佐行，惠卒不受，士
论高之。